Transparensi: Partitë politike shqiptare fshehin burimet financiare
Drejtuesit e organizatës vlerësojnë se partitë shmangin veprimet bankare, si dhe nuk dorëzojnë bilancet e tyre në zyrën e tatimeve
Në Shqipëri partitë politike vazhdojnë të fshehin të dhënat reale të financimeve të tyre vecanërisht gjatë fushatave elektorale. Ky është përfundimi i një studimi të bërë nga Transparency International Albania, i bërë publik sot në Tiranë. Sipas të dhënave rezulton se niveli i informacionit mbi financimet që marrin forcat politike është tejet i ulët, ndersa vete partite dhe bizneset qe i mbeshtesin jane sipas studimit, me pak te interesuara per te bere transparence Në një kohë kur partitë politike, në pushtet apo në opozitë, prej vitesh për nevojën e luftës kundër informalitetit dhe transparencës, ato rezultojnë të jenë të parat që fshehin financimet që marrin, vecanërisht gjatë fushatave elektorale. Kjo rezulton tashmë jo vetëm nga një perceptim i përgjithshëm publik, por edhe në bazë të një studimi të kryer nga Transparency International Albania e cila për një periudhë dy vjcare ka vëzhguar marrëdhëniet financiare të partive politike, si në zgjedhjet e 3 korrikut 2005 ashtu dhe në ato të 18 shkurtit të këtij viti. Zyrtarisht për zgjedhjet e fundit partia demokratike ka deklaruar në komisionin Qendror të Zgjedhjeve se ka shpenzuar mbi 340 mijë dollarë nga të cilat pak më shumë se gjysma janë mbuluar nga fondet e buxhetit të shtetit. Ndërsa socialistët në opozitë ka deklaruar se kanë shpenzuar mbi 450 mijë dollarë, nga të cilat fondet e buxhetit të shtetit janë më pak se gjysma. Por sipas drejtorit të Transparency në Tiranë Kreshnik Spahiu deklarimet e partive për financimet vazhdojnë të jenë të dyshimta: Sipas studimit niveli i informacionit mbi financimin e partive politike është shumë i ulët. Grupet e pyetura përfaqësues të forcave politike, biznesit, medias dhe shoqërisë civile, vlerësojnë me një notë jo kaluese, mesatarisht 3.46 informacionin që ato kanë. Drejtuesit e Transparency vlerësojnë se në kundërshtim me kushtetutën dhe detyrimet ligjore partitë financohen me para në dorë duke shmangur veprimet bankare si dhe nuk dorëzojnë bilancet e tyre ne zyrën e tatimeve. Burimet kryesore të financimit të partive sipas studimit mbeten ato nga sipërmarrja private që sipas studimit përfaqësojnë gjysmën e totalit të vlerave monetare që shpenzohen, pjesa tjetër nga buxheti i shtetit dhe një përqindje e vogël nga kuotizacionet apo kontributet e anëtarësisë.Një element tjetër shqetësues që dle nga studimi është fakti se vetë partitë politike por edhe biznesi që i mbështet ata janë shumë pak të interesuara për të bërë transparencë: Transparency International sugjeron hartimin e një ligji të rreptë ku të parashikohen edhe sanksione ndaj forcave politike në rast të fshehjes së financimeve. Aktualisht Komisioni Qëndror i Zgjedhjeve është institucioni ku ato duhet të japin llogari, por këtij organi nuk i njihet e drejta për të hetuar mbi vërtetësinë e deklarimeve që partitë dorëzojnë pranë tij.